CELEX: 62019TN0790
Language: el
Date: 2019-11-13 00:00:00
Title: Υπόθεση T-790/19: Προσφυγή της 13ης Νοεμβρίου 2019 – Novolipetsk Steel κατά Επιτροπής

13.1.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 10/49
            
         
      Προσφυγή της 13ης Νοεμβρίου 2019 – Novolipetsk Steel κατά Επιτροπής
      (Υπόθεση T-790/19)
      (2020/C 10/60)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Novolipetsk Steel PAO (Lipetsk, Ρωσία) (εκπρόσωποι: P. Vander Schueren και E. Gergondet, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει το άρθρο 1 του εκτελεστικού κανονισμού (ΕΕ) 2019/1382 (1) της Επιτροπής, καθόσον αφορά την προσφεύγουσα·
               
            
                  —
               
               
                  να κρίνει ότι τα αποτελέσματα του προσβαλλόμενου κανονισμού εξακολουθούν να ισχύουν έως ότου η καθής λάβει τα αναγκαία μέτρα για τη συμμόρφωσή της με την απόφαση του Γενικού Δικαστηρίου, σύμφωνα με το δεύτερο εδάφιο του άρθρου 264 ΣΛΕΕ·
               
            
                  —
               
               
                  να καταδικάσει την καθής στα δικαστικά έξοδα στα οποία υποβλήθηκε η προσφεύγουσα στο πλαίσιο της παρούσας διαδικασίας.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει δύο λόγους.
      
                  1.
               
               
                  Με τον πρώτο λόγο προβάλλεται ότι η καθής, καθόσον εξάρτησε το επίπεδο των επιβληθέντων δασμών αντιντάμπινγκ από το εάν οι ποσοστώσεις που ίσχυαν στο πλαίσιο των μέτρων διασφαλίσεως είχαν ή όχι εξαντληθεί, ενήργησε αναρμοδίως και κατά παράβαση του άρθρου 1, παράγραφος 1, του κανονισμού (ΕΕ) 2015/477 (στο εξής: κανονισμός σε σχέση με τις συνδυασμένες επιπτώσεις) (2), καθώς και του άρθρου 9, παράγραφος 5, του κανονισμού (ΕΕ) 2016/1036 (στο εξής: βασικός κανονισμός αντιντάμπινγκ) (3).
               
            
                  2.
               
               
                  Με τον δεύτερο λόγο προβάλλεται ότι η καθής υπέπεσε σε πρόδηλη πλάνη εκτιμήσεως και ενήργησε κατά παράβαση του άρθρου 1, παράγραφος 1, του κανονισμού σε σχέση με τις συνδυασμένες επιπτώσεις, καθώς και του άρθρου 9, παράγραφος 5, του βασικού κανονισμού αντιντάμπινγκ, καθόσον τροποποίησε τα μέτρα αντιντάμπινγκ μόνον αφότου οι ποσοστώσεις που ίσχυαν στο πλαίσιο των μέτρων διασφαλίσεως είχαν εξαντληθεί.
               
            
         (1)  Εκτελεστικός κανονισμός (ΕΕ) 2019/1382 της Επιτροπής, της 2ας Σεπτεμβρίου 2019, για την τροποποίηση ορισμένων κανονισμών για την επιβολή μέτρων αντιντάμπινγκ ή κατά των επιδοτήσεων σε ορισμένα προϊόντα σιδήρου και χάλυβα που υπόκεινται σε μέτρα διασφάλισης (EE L 227, 3.9.2019, σ. 1).
      
         (2)  Κανονισμός (EE) 2015/477 του Ευρωπαϊκού Κοινοβουλίου και του Συμβουλίου, της 11ης Μαρτίου 2015, για τα μέτρα που μπορεί να θεσπίσει η Ένωση σε σχέση με τις συνδυασμένες επιπτώσεις των μέτρων αντιντάμπινγκ ή κατά των επιδοτήσεων και των μέτρων διασφάλισης (EE L 83, 27.3.2015, σ. 11).
      
         (3)  Κανονισμός (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (κωδικοποιημένο κείμενο) (ΕΕ L 176, 30.6.2016, σ. 21).